**ΕΡΩΤΗΣΕΙΣ - ΑΠΑΝΤΗΣΕΙΣ**

**ΔΗΜΟΤΙΚΟΥ ΣΥΜΒΟΥΛΙΟΥ 04 – 05 - 2022**

**Π. ΠΟΥΛΟΥ**

1. **Ο δήμος μας αντιμετωπίζει πρόβλημα σχετικά με τις εταιρείες παρόχων ηλεκτρικής ενέργειας με τα δημοτικά τέλη, αποδίδουν τα δημοτικά τέλη;. ποιο είναι ακριβώς το πρόβλημα που έχουμε απέναντι σ’ αυτές τις εταιρείες δηλαδή ποια είναι περίπου η τάξη μεγέθους των δημοτικών τελών τα οποία δεν έχουν αποδοθεί στο δήμο.**

 Το πρόβλημα υφίσταται στη συνεχή αλλαγή παρόχων και των στοιχείων που υποβάλλουν, υπάρχει πρόβλημα στην επεξεργασία των στοιχείων, αναμένουμε από πλευράς ΚΕΔΕ σε συνεννόηση με το Υπουργείο  Ψηφιακής Διακυβέρνησης για ενιαία φόρμα επεξεργασίας των στοιχείων. Πάροχοι οφείλουν περισσότερο από ένα χρόνο και το συνολικό ποσό ανέρχεται περίπου σε 200.000 Ευρώ.

 Ο Δ/ντης των Οικονομικών Υπηρεσιών του Δήμου μας με έγγραφό του θα σας ενημερώσει με την παραλαβή και την ανάλυση των νέων στοιχείων από τους παρόχους.

1. **Σε ποια φάση βρίσκεται η μονάδα κομποστοποίησης;**

Ωριμάσαμε στο 100% την πρόταση μετά την απόφαση του Υπουργικού Συμβούλιου για

την αναγκαστική απαλλοτρίωση της έκτασης. Έχει υποβληθεί πρόταση στο πρόγραμμα ΥΜΕΠΕΡΑ με προϋπολογισμό συνολικού ποσού 2.864.654 Ευρώ στις 4/02/2022 και αναμένουμε την αξιολόγηση και την ένταξη του.

1. **Πότε θα παραδοθεί η πινακοθήκη Λαζαρή.**

 Γνωρίζεται πολύ καλά ότι περιπλέχτηκε αυτό το έργο και εξώθησε σε καθυστέρηση στο πλαίσιο του λάθους σχεδιασμού. Ο συμβατικός χρόνος ολοκλήρωσης του έργου είναι στις 30/06/2022, το φυσικό αντικείμενο του έργου θα έχει ολοκληρωθεί νωρίτερα.

1. **Το υπόσκαφο (στο νέο Δημαρχείο) έχει σταματήσει προσωρινά, λόγω του δυστυχήματος θανάτου του εργολάβου, πώς θα καλύψουμε αυτή την καθυστέρηση τι άλλο έχουμε με αυτή την εξέλιξη.**

Δεν υφίσταται καθυστέρηση στο πλαίσιο αυτού του γεγονότος. Η σύμβαση του έργου

 λήγει στις 30/12/2022, εκτιμάται ως χρόνος περαίωσης έργου ο Δεκέμβριος του 2022.

1. **Η προγραμματική σύμβαση που έχει υπογραφεί ανάμεσα στο δήμο Λεβαδέων και την περιφέρεια Στερεάς Ελλάδας για τους Μύλους Παπαϊωάννου, πού βρίσκεται αυτή η υπόθεση, βρισκόμαστε στο τρίτο έτος, έχουμε καμία εξέλιξη στο συγκεκριμένο έργο;**

Δεν υπάρχει Προγραμματική Σύμβαση με την Περιφέρεια για το έργο : Παρεμβάσεις στους Μύλους Παπαϊωάννου .

 Υπάρχει Τεχνικό Δελτίο προς την Περιφέρεια Στερεάς Ελλάδας στις 27.04.2018 με 1.000.000,00ε για την υλοποίηση του έργου “Διατήρηση και επανάχρησης Αξιόλογου Βιομηχανικού Κτιριακού Αποθέματος Μύλου Παπαϊωάννου Α΄Φάση” το συνολικό κόστος του οποίου εκτιμάται στα 2.500.000,00€ .

Με την υπ’ αριθμόν **268/14.10.2003** Απόφαση του Δημοτικού Συμβουλίου του Δήμου Λεβαδέων αποφασίσθηκε η κήρυξη αναγκαστικής απαλλοτρίωσης αστικού ακινήτου “Μύλος Μπάκα” εντός του σχεδίου πόλεως της Λιβαδειάς .

Θεωρούμε ότι πρέπει να συνεχίσουμε αυτή την προσπάθεια , προκειμένου να επέμβουμε συνολικά , αποτελεσματικά και διαχρονικά στην περιοχή αυτή της πόλης μας που το απαράμιλλο φυσικό κάλος συναντά την ιστορία , ένα κτίριο του 19ου  αιώνα που στέγαζε Βιομηχανικές Δραστηριότητες (αλευρόμυλος, εκκοκκιστήριο βάμβακος κ.λ.π.) χρησιμοποιώντας ως κινητήριο δύναμη το νερό και κρίθηκε διατηρητέος σύμφωνα και το Φ.Ε.Κ. 1024/16.10.1987 .

1. **Το τρενάκι τελικά δεν κυκλοφόρησε στις μέρες του Πάσχα αλλά θα ήθελα να μου δοθούν τα έγγραφα της αδειοδότησης.**

#  Η αρμοδιότητα του Δήμου είναι: όπως προβλέπει η ΚΥΑ Αριθ. ΟΙΚ. Α-48191/3257/2000 (ΦΕΚ Β’ 1026) «Τεχνικές προδιαγραφές τουριστικών τραίνων, προϋποθέσεις έγκρισης τύπου, εξειδίκευση κριτηρίων προσδιορισμού των γεωγραφικών περιοχών κυκλοφορίας, προϋποθέσεις και δικαιολογητικά ταξινόμησης και κάθε άλλη λεπτομέρεια.»,

**…. δ. Βεβαίωση του οικείου Δήμου ή Κοινότητας περί i) της βατότητας των οδών κυκλοφορίας του τουριστικού τρένου ii) του συνολικού μήκους της διαδρομής και iii) του καθορισμού του χώρου της αφετηρίας. ….».**

 Η Διεύθυνση Τεχνικών Υπηρεσιών του Δήμου Λεβαδέων με την υπ αριθμ. 22504/1-12-21 απόφαση εγκρίθηκε ηβατότητας των οδών διέλευσης τροχοφόρου οχήματος (χριστουγεννιάτικο τρενάκι) – του συνολικού μήκους της διαδρομής και της δυνατότητας του καθορισμού του χώρου της θέσεως της αφετηρίας και τερματισμού του όπως προβλέπει η ανωτέρω ΚΥΑ.

 Τα υπόλοιπα δικαιολογητικά εκδίδονται από άλλους φορείς.

1. **Το πρόγραμμα του Πάσχα ήταν τόσο περιορισμένο και τόσο φτωχό χωρίς δηλαδή παράλληλες πολιτιστικές και αθλητικές εκδηλώσεις, παιδικές εκδηλώσεις και άλλα πολλά.**

 Η επίσημη ανακοίνωση της αρμόδιας Επιτροπής σχετικά με τον τρόπο που θα πραγματοποιούνταν οι εκδηλώσεις του Πάσχα στη χώρα ανακοινώθηκε 1 εβδομάδα πριν το Πάσχα. Σχεδιάσαμε και υλοποιήσαμε εκδηλώσεις που εάν μελετήσετε το πρόγραμμα θα διαπιστώσετε ότι υπήρχαν εκδηλώσεις παιδικές, αθλητικές και πολιτιστικές.

 Τέλος η δική μας άποψη είναι πως οι πολίτες μας ήταν ευχαριστημένοι και η επισκεψιμότητα στη πόλη ήταν αυξημένη.

1. **Στο χωριό του Ελικώνα υπάρχουν πάρα πολλές λακκούβες δρόμοι, σε πεζοδρόμια, σε πλακόστρωτα και τα δύο καλντερίμια ανόδου ή καθόδου που οδηγούν στην πλατεία του χωριού, γενικά παρουσιάζουν μια εικόνα εγκατάλειψης αν όλα αυτά τα έχει καταγράψει η Δημοτική αρχή και αν έχει δρομολογήσει σχετικές επεμβάσεις τόσο και σε όλα τα χωριά όπως προανέφερα όσο όμως και μέσα στο δίκτυο κοινοχρήστων της Λιβαδειάς.**

 Παραλάβατε το έργο που πιθανόν να υπήρχαν κάποιες αστοχίες στην εγκατάσταση, εμείς τώρα προσπαθούμε και εξετάζουμε μια λύση οικονομικότερη άμεση προσωρινού και μεταβατικού χαρακτήρα με τοπικές παρεμβάσεις του προβλήματος για το λιθόκτιστο (καλντερίμι) στον Ελικώνα , για να δώσουμε μια οριστική λύση θα μπορούσε να προκύψει μέσα από την ολική ανακατασκευή με πέτρες πάχους 8 έως 10cm έναντι αυτών πού είναι σήμερα 4 ως 6cm που καθίσταται ευάλωτο στις καιρικές συνθήκες (παγετός), στη χρήση αλατιού και στην χρήση εκχιονιστικών μηχανημάτων.

**ΕΠ. ΚΟΤΣΙΚΩΝΑΣ**

1. **Το έγγραφο του Εθνικού Συμβουλίου κατά των Ναρκωτικών έχουν λάβει γνώση όλοι οι Δημοτικοί σύμβουλοι; Με την παγκόσμια ημέρα κατά των ναρκωτικών τέλος Ιουνίου αρχές Ιουλίου έχει θέμα δράσεις ευαισθητοποίησης κατά των ναρκωτικών και εν γένει κατά των εξαρτήσεων για το έτος 2022 ο δήμος διατίθεται να κάνει σε συνεργασία με το ΕΣΥΝ, με τους άλλους φορείς, τα σωματεία της πόλης σχετικά με το ζήτημα αυτό;**

 Ο δήμος Λεβαδέων πρόκειται να συνδιοργανώσει με το ΕΣΥΝ Βοιωτίας τις δράσεις που θα πραγματοποιηθούν στις ημερομηνίες που αναφέρει το πρόγραμμα τουΕΣΥΝ.

 Παράλληλα θα εκδώσει ενημερωτικό δίπτυχο φυλλάδιο κατά των ναρκωτικών και θα συμμετέχει στον αγώνα Levadia Night Run που θα πραγματοποιηθεί στη Λιβαδειά στις 2/07/2022 η διαδρομή των 1000 μέτρων που είναι αφιερωμένη κατά των ναρκωτικών.

Τέλος έχει δρομολογηθεί η παραχώρηση ενός χώρου για τις ανάγκες στέγασης του ΕΣΥΝ.

1. **Υπάρχει δυνατότητα της πλήρους αναστήλωσης και αξιοποίησης του Κάστρου με σκοπό βέβαια την απόδοση στο λαό όχι μόνο της Λιβαδειάς, έχετε τέτοια σκέψη, τέτοια διάθεση, τέτοια πρόταση γιατί πράγματι είναι το Κάστρο, το πιο σοβαρό έργο που θα μπορούσε να γίνει στα πλαίσια της προστασίας και ανάδειξης της πολιτιστικής μας κληρονομιάς.**

 Να σας υπενθυμίσω ότι ομόφωνα αποφασίσαμε για υποβολή της πρότασης για την αναστήλωση και αξιοποίηση του Κάστρου της Λιβαδειάς. Έχει υποβληθεί πρόταση στο πρόγραμμα Αντώνης Τρίτσης στις 10/06/2021 προϋπολογισμού 500.000 Ευρώ αναμένεται η αξιολόγηση και η ένταξη του.

1. **Οι αθλητικές υποδομές χρειάζονται στήριξη, το συγκρότημα του τένις στην Τουρκοπούλα προς Τσουκαλάδες εδώ και πάρα πολλά χρόνια έχει μείνει σχεδόν στάσιμο σχεδιάζετε να συντηρηθεί;**

 Υπάρχουν δύο χώροι με δύο γήπεδα τένις ο μεν ένας έχει ταρτάν στο δε δεύτερος δρομολογείται κατασκευή ταρτάν με το έργο Συντήρηση Αθλητικών Εγκαταστάσεων.

 Οι κτιριακές εγκαταστάσεις είναι στην ίδια κατάσταση πάνω από δεκαετία και εκτιμάται ότι χρειάζονται πάνω από 200.000 Ευρώ για την επισκευή των. Συνεχίζουμε ψάχνοντας για χρηματοδότηση.

1. **Στη διαπλάτυνση σ’ όλη την Καραγιαννοπούλου, προβλέπεται κάποια δέντρα; δεν βλέπω να υπάρχει σχετική υποδομή.**

 Στην οδό Καραγιαννοπούλου η μελέτη προβλέπει φύτευση δέντρων μετά την ολοκλήρωση του πεζοδρομίου στο χώρος που έχουν προβλεφθεί θα αφαιρεθούν οι πλάκες υπάρχει υποδομή για την φύτευση των δέντρων.

**Δ. ΤΟΛΙΑΣ**

 **Οι απαντήσεις του Δημάρχου να κοινοποιούνται στη σελίδα του δήμου.**

 ΝΑΙ. Τόσο οι ερωτήσεις όσο και οι απαντήσεις θα κοινοποιούνται στην ιστοσελίδα του Δήμου.

**Β. ΤΟΥΜΑΡΑΣ**

1. **Για τους κοινόχρηστους χώρους θα έχουμε κάποια άλλη κανονιστική ή θα ακολουθήσετε αυτή που υπήρχε;**

 Μέχρι σήμερα δεν έχει αλλάξει τίποτα για τους κοινόχρηστους χώρους ισχύει η υπ. αριθμ. 130 /2021 ομόφωνη απόφαση του Δημοτικού Συμβουλίου όπως εγκρίθηκε στις 27/12/2021 για το 2022.

1. **Για το Μουσικό Σχολείο έχετε προβλέψει καινούργια αίθουσα γιατί όπως ξέρουμε τελειώνει η σχολική σεζόν σε λίγο διάστημα και από Σεπτέμβριο θα χρειάζονται νέες αίθουσες.**

 Για το Μουσικό Σχολείο Λιβαδειάς έχει δρομολογηθεί η διαδικασία προμήθειας δύο αιθουσών οι οποίες θα είναι έτοιμες με τη νέα σχολική χρονιά.